Document ID: /roh_data/filtered/Billingualer_Corpus_interleaved-de-rm.jsonl.gz/1742

This is a text translated from German to Rumantsch Grischun.
Regierungsmitteilung vom 11. März 2010

Die Bündner Regierung hat sich an ihrer letzten Sitzung mit verschiedenen Vernehmlassungen an den Bund befasst. Sie hat ihre Stellungnahmen zum neuen Zeugenschutzgesetz sowie zur Erneuerung der Polizeigesetzgebung formuliert.

Neues Zeugenschutzgesetz des Bundes wird unterstützt

Die Bündner Regierung begrüsst den Entwurf des Zeugenschutzgesetzes des Bundes von seiner Zielrichtung und Ausgestaltung her weitgehend. Sie wehrt sich aber gegen finanzielle Mehrbelastungen der Kantone. Der Gesetzesentwurf dient der Umsetzung des Übereinkommens des Europarates zur Bekämpfung des Menschenhandels.

Um den Menschenhandel zu bekämpfen und zu verhindern, sollen mit der Vorlage in den Bereichen Opfer- und Zeugenschutz verbindlichere Bestimmungen sowie ein unabhängiger Überwachungsmechanismus geschaffen werden. So legt der Gesetzesentwurf die Strukturen und rechtlichen Grundlagen für die Durchführung von Zeugenschutzprogrammen fest. Wie die Regierung in ihrer Vernehmlassungsantwort an den Bund schreibt, unterstützt sie die gewählte Lösung über ein Bundesmodell. Dabei sollen künftig Zeugenschutzprogramme durch eine zentrale Zeugenschutzstelle des Bundes einheitlich geregelt werden.

Nicht einverstanden ist die Regierung aber mit der vorgesehenen Finanzierung. Die Mehrausgaben, die durch das neue Zeugenschutzgesetz entstehen, sind vom Bund zu übernehmen beziehungsweise zu kompensieren. Dies entspricht auch der gewählten Lösung als Bundesmodell sowie der Aufgabenentflechtung zwischen Bund und Kantonen.

Erneuerung der Polizeigesetzgebung des Bundes wird befürwortet

Die Bündner Regierung begrüsst das Ansinnen, die rechtssystematische Zersplitterung des Polizeirechts des Bundes zu überwinden und in einem einzigen Erlass zusammenzufassen. Dies hält sie in ihrer Vernehmlassungsantwort zum geplanten neuen Bundesgesetz über die polizeilichen Aufgaben des Bundes fest.

Im neuen Erlass will der Bund die allgemeinen polizeilichen Aufgaben und Befugnisse auf seiner Stufe umfassend regeln. So können mehrere Bundeserlasse vollständig aufgehoben und Doppelspurigkeiten beseitigt werden. Allerdings wird dieses Ziel aus Sicht der Regierung nicht vollumfänglich erreicht, da nicht alle Aspekte im neuen Rechtserlass Eingang gefunden haben.

Aus Gemeinden und Regionen

Bergell:

Die Teilrevision der Kreisverfassung Bregaglia wird genehmigt.

Alvaneu:

Der Zweckgemeinschaft Abwasserreinigungsanlage Albula wird an die Mehrkosten für den Ausbau und die Erweiterung der Anlage in Alvaneu ein Beitrag von höchstens 47'834 Franken zugesichert.

Klosters-Serneus:

Das Projekt der Gemeinde Klosters-Serneus für die Verbauung des Günscharüelbachs wird genehmigt. An die Kosten wird ein Kantonsbeitrag von 196'000 Franken bewilligt.

Savognin:

Das Forstprojekt "Ausbau Veia d'Alp" der Gemeinde Savognin wird genehmigt. An die Kosten wird ein Beitrag von höchstens 1'382'500 Franken zugesichert.

Savognin:

Die von der Gemeinde Savognin beschlossene Teilrevision der Ortsplanung Hotelzone "Viols" vom 26. Oktober 2009 wird genehmigt.

Filisur:

Die Teilrevision der Ortsplanung der Gemeinde Filisur vom 13. März 2008 und vom 25. Juni 2009 wird genehmigt.

St. Moritz:

Die Teilrevision der Ortsplanung "Prasüras" der Gemeinde St. Moritz vom 29. Oktober 2009 wird genehmigt.

Strassenprojekte

Die Regierung hat insgesamt 4'280'000 Franken für den Bau und die Sanierung der folgenden Strassenabschnitte bewilligt:

- Safienstrasse: Baumeister- und Belagsarbeiten Fatscha Tunnel / Brücke Runggtobel

- Valserstrasse: Baumeisterarbeiten Lawinengalerie Camp I

Gremium: Regierung

Quelle: dt Standeskanzlei Graubünden

11.03.2010
Communicaziun da la regenza dals 11 da mars 2010

A chaschun da sia ultima sesida è la regenza sa fatschentada cun differentas consultaziuns federalas. Ella ha formulà sias posiziuns tar la nova lescha davart la protecziun da perditgas sco er tar la renovaziun da la legislaziun da polizia.

La nova lescha federala davart la protecziun da perditgas vegn sustegnida

En quai che reguarda sias finamiras e sia concepziun beneventa la regenza grischuna per gronda part il sboz da la lescha federala davart la protecziun da perditgas. Ella sa dosta dentant cunter las grevezzas finanzialas supplementaras che resultassan per ils chantuns. Il sboz da lescha serva a realisar la convenziun dal cussegl da l'Europa per il cumbat dal commerzi cun umans.

Per cumbatter u per evitar il commerzi cun umans duai il project stgaffir disposiziuns pli liantas per ils secturs protecziun da victimas e protecziun da perditgas sco er in mecanissem da surveglianza independent. Uschia fixescha il sboz da lescha las structuras e la basa giuridica per realisar programs per la protecziun da perditgas. Sco che la regenza scriva en sia resposta da consultaziun a la confederaziun, sustegna ella la soluziun tschernida per in model federal. Tenor quel duain programs per la protecziun da perditgas vegnir reglads en l'avegnir en moda unitara tras in post central federal per la protecziun da perditgas.

La regenza na va dentant betg d'accord cun la finanziaziun previsa. Las expensas supplementaras che resultan tras la nova lescha davart la protecziun da perditgas stoppian vegnir surpigliadas respectivamain cumpensadas da la confederaziun. Quai correspundia er a la soluziun tschernida sco model federal ed er al detretschament da las incumbensas tranter la confederaziun ed ils chantuns.

La renovaziun da la legislaziun da polizia da la confederaziun vegn beneventada

La regenza grischuna beneventa il giavisch d'unir en in sulet relasch il dretg da polizia da la confederaziun ch'è actualmain fermamain sparpaglià entaifer il sistem giuridic. Quai menziunescha ella en sia resposta da consultaziun tar la nova lescha federala planisada davart las incumbensas polizialas da la confederaziun.

En il nov relasch vul la confederaziun reglar en moda cumplessiva las incumbensas e las cumpetenzas polizialas generalas sin il stgalim d'ina lescha. Uschia èsi pussaivel d'abolir cumplettamain plirs relaschs federals e d'eliminar duplicitads. Ord vista da la regenza na vegn questa finamira dentant betg cuntanschida dal tuttafatg, perquai che betg tut ils aspects n'èn vegnids integrads en il nov relasch giuridic.

Da vischnancas e da regiuns

Bregaglia:

La revisiun parziala da la constituziun dal circul da la Bregaglia vegn approvada.

Alvagni:

A l'uniun d'interess "Serenera Alvra" vegn garantida ina contribuziun da maximalmain 47'834 francs als custs supplementars per renovar e per engrondir la serenera ad Alvagni.

Claustra-Serneus:

Il project dal rempar da l'aual da Günscharüel da la vischnanca da Claustra-Serneus vegn approvà. Als custs vegn concedida ina contribuziun chantunala da 196'000 francs.

Savognin:

Il project forestal "Renovaziun da la veia d'alp" da la vischnanca da Savognin vegn approvà. Als custs vegn garantida ina contribuziun da maximalmain 1'382'500 francs.

Savognin:

La revisiun parziala da la planisaziun locala "zona per hotels Viols", concludida da la vischnanca da Savognin ils 26 d'october 2009, vegn approvada.

Filisur:

La revisiun parziala da la planisaziun locala da la vischnanca da Filisur dals 13 da mars 2008 e dals 25 da zercladur 2009 vegn approvada.

San Murezzan:

La revisiun parziala da la planisaziun locala "Prasüras" da la vischnanca da San Murezzan dals 29 d'october 2009 vegn approvada.

Projects da vias

La regenza ha approvà totalmain 4'280'000 francs per construir e per sanar ils suandants trajects da vias:

- via da Stussavgia: lavurs d'impressari e da cuvrida, tunnel Fatscha / punt Runggtobel

- via da Val S. Pieder: lavurs d'impressari, galaria da lavinas Camp I

Gremi: regenza

Funtauna: rg chanzlia chantunala dal Grischun

11.03.2010